title: An Houlierez (Van Honthorst)
text: Ur pennad An Houlierez zo ivez.
  
  An Houlierez , pe De koppelaarster e nederlandeg, zo un eoullivadur gant al livour izelvroat Gerard van Honthorst, graet er bloaz 1625. E welout a c'haller e Mirdi kêr Utrecht en Izelvroioù. 
  
  E doare al livour italian Michelangelo Merisi (anavezetoc'h evel Caravaggio) e kar Gerard van Honthorst lakaat tudennoù e daolennoù en-dro d'ur gouloù bennak, darn sklerijennet ha darn all en damdeñvalijenn.
  
  An houlierez eo ar vaouez en tu kleiz a zo o tiskouez ar paot gant he biz d'ar plac'h yaouank a zo o terc'hel ul lud, arouez buhez dibreder ha diroll an arzourien.
  
  Levrlennadur 
   Rynck, Patrick de: Gerard van Honthorst, «La alcahueta», pp. 258-259 e Cómo leer la pintura, 2005, Grupo Editorial Random House Mondadori, S.L., ISBN 84-8156-388-9
  
  livadurioù Van Honthorst